Ol stranded Ni-Vanuatu Citizen oli no kasem finansol sapot yet
Mane we kavman hemi komitim blong helpem ova 200 Ni-Vanuatu we oli stranded long nara kaontri i no kasem olgeta yet.
Ol stranded Ni-Vanuatu ia hemi olgeta wetem turis visa.
Daerekta Jeneral blong Foreign Affairs, Yvon Basil, hem i talem se some long olgeta stranded Ni-Vanuatu ia oli stap live naoia wetem ol Australian family from oli nomo save afodem blong stap long ol hotel.
Daerekta Basil hemi talem se Dipatmen blong Finance hemi nidim wan advaes i kam long State Law Ofis blong kat legal raet blong oli save rilisim ol fund.
“I gat sam komplikesen lelbet long ples ia wetem ol advaes we hem i kam in. Be hem i no minim se bae yumi no mekem,” hemi talem.
“Bae yumi stil luk wei blong save wok wetem Faenans mo State Law blong wanem bae yumi mekem bae hem i folem loa.
“Wanem yumi mekem bae hem i mas folem loa blong kaontri mo folem hat blong olgeta, so tat bae yumi save sotemaot ol aotstanding blong olgeta we oli stap long wei.”
Daerekta Basil hemi talem se oli stap wok wetem State Law blong rilisim advaes i go long Finance Dipatmen.
Mr Basil hem i talem se mane we kavman hem i komitim bae hem i ko long ol expenses blong olgeta stranded citizen ia long saed blong akomodeisen mo kakai.
Hem i talem se bambae Faenans Dipatmen i kolektem ol receipt blong olgeta spending we ol stranded citizen ia i spend long hem long saed blong kakae mo akomodeisen.
Hem i ova long 72 dei nao we ol Ni-Vanuatu ia oli bin stranded ova sea.
George Malas wan long ol stranded Ni-Vanuatu Citizen long Australia wetem turis visa i talem se hem i filim se oli bin wet long taem mo hem i no fair.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn